yasalma/wikipedia huggingface dataset:
# Иттихат мәчете (Бишбүләк районы)

Иттихат авылының «Миңсылу» мәчете (рус. Мечеть «Минсылу» деревни Иттихат Бижбулякского района, баш. Бишбүләк районы Иттихат ауылының «Минһылыу» мәсете) ― Башкортстанның Бишбүләк районы Калинин авыл җирлегенә (үзәге Усак-Кичү авылы) керүче Иттихат авылында 2023 елда ачылган ислам гыйбадәтханәсе (мәчет). Районда 2023 елда ачылган дүртенче мәчет. Үзәк диния нәзарәтенә карый.

# Иттихат мәчете (Бишбүләк районы)
## Тарих

Яңа мәчет биш ай эчендә төзелә. 2023 елның май аенда мәчетнең нигезенә беренче таш салынган, октябрь ахырына төзелеш тәмамланган. Мәчетнең бурасы Караидел районында буралган. Бина бары тик шәхси иганәләр хисабына гына төзелгән. Авыл халкы һәм тумышы белән әлеге авылдан булганнар игелекле эшкә өлеш керткән.
Мәчет төзүдә якташларына Бишбүләк районының мактаулы гражданнары, Иттихат авылында туган, Башкортстан Республикасының һәм Россия Федерациясенең атказанган төзүчесе Фәнил Хөснетдинов һәм Ает авылында туган, Хант-Манси автономияле округының Мегион шәһәре «Сибнефтегазстрой» ҖЧҖ финанс директоры Рамил Кыямов зур финанс ярдәме күрсәткән.
Мәчетне ачу тантанасында район администрациясе башлыгы Артур Зарипов, Октябрьски шәһәре, Ярмәкәй, Бишбүләк, Миякә районнары имам―ахуны Мәүлемҗан хәзрәт Сибгатуллин, Бишбүләк районы имам-хатибы Фәрит хәзрәт Хәйретдинов, Ярмәкәй районы имам-хатибы Фидан хәзрәт Тимербаев, Бәләбәй шәһәренең тарихи мәчете имам-хатибы Илдар хәзрәт Галиев һ.б. катнашкан.
«Миңсылу» мәчете ― Бишбүләк районында 2023 елда ачылган дүртенче мәчет. Аннан алда Җилбулактамак, Разаевка (Кыңгыр-Мәнәвез авыл җирлегенә керә), Морадым авылларында мәчетләр төзелгән.
Яңа мәчет спонсор Фәнил Таһир улы Хөснетдиновның әнисе Миңсылу Миңнегали кызы Хөснетдинова хөрмәтенә «Миңсылу» дип аталган.
Мәчет авыл үзәгендә, элек башлангыч мәктәп булган урында җирле халык төзегән «Иттихат» паркы янында урнашкан (парк шулай ук Фәнил Хөснетдиновның финанс ярдәме белән булдырылган).
Мәчетнең имам-хатибы Рәсим хәзрәт Нуриев.
# Ле Презе-Пендосо (Сондрио)

Ле Презе-Пендосо — Италиянең Ломбардия төбәге Сондало өязендә урнашкан торак пункт.

# Ле Презе-Пендосо (Сондрио)
## Географиясе

Ле Презе-Пендосо Альп тауларының көньяк өлешендә, Италия башкаласы Римнан төнякка таба урнашкан.

# Ле Презе-Пендосо (Сондрио)
## Климаты

Биредәге җирләргә Урта диңгез климаты хас, җәй чагыштырмача коры һәм кызу, эссе, ә кыш — йомшак.
# Татарстан Республикасы Сәламәтлек саклау министрлыгы

Татарстан Республикасы сәламәтлек саклау министрлыгы – Татарстан Республикасы министрлыкларының берсе. 1920 елда ТАССР сәламәтлек саклау халык комиссариаты буларак барлыкка килгән, 1946 елдан – министрлык. 2023 елның 6 февраленнән ― Марсель Миңнуллин.

# Татарстан Республикасы Сәламәтлек саклау министрлыгы
## Бина

* 2015-2023 елларда ― Клячкин шифаханәсе бинасында (Островский урамы, 11нче йорт)
* 2023 елның февраленнән ― элекке ГИДУВ бинасында (Мөштәри урамы).

# Татарстан Республикасы Сәламәтлек саклау министрлыгы
## Бәйле оешмалар

    Шулай ук карагыз: Төркем:Татарстан хастаханәләре, Төркем:Татарстан санаторийлары, Төркем:Татарстан поликлиникалары һәм Төркем:Татарстан фельдшер-акушер пунктлары.
* Алабуга медицина укуханәсе
* Бөгелмә медицина училищесы
* Буа медицина укуханәсе
* Минзәлә медицина укуханәсе
* Яшел Үзән медицина укуханәсе
* Казан интенсив күзәтүле махсус типтагы психиатрия хастаханәсе
* Татарстанның Республика медицина китапханә-мәгълүмат үзәге
* Чәчкаб фельдшер-акушер пункты

# Татарстан Республикасы Сәламәтлек саклау министрлыгы
## Шәхесләр
### Җитәкчеләр

    Шулай ук карагыз: Төркем:Татарстанның сәламәтлек саклау министрлары.
* 1920-1921 — Кәшшаф Мохтаров
* 1921-1921 — Шәмсетдин Гайнетдинов
* 1921-1922 — Казимир Стацински
* 1922-1927 — Фатыйх Мөхәммәдьяров
* 1927-1921 — Сөләйман Еналиев
* 1929-1939 — Каюм Мәһдиев
* 1930-1931 — Салих Моратов
* 1931-1934 — Салих Корбангалиев
* 1935-1937 — Исмәгыйль Бегански
* 1937-1938 — Баһаветдин Кәбиров
* 1938-1938 — Әхмәт Бисеров
* 1938-1940 — Борис Гинзбург
* 1940-1942 — Хөсәен Латыйпов
* 1942-1945 — Сергей Курашов
* 1946-1949 — Владимир Прокушев
* 1950-1952 — Николай Абрамов
* 1952-1954 — Георгий Тихонов
* 1954-1959 — Михаил Грачев
* 1959-1964 — Рәисә Ярмөхәммәтова
* 1964-1984 — Иршат Мөхетдинов
* 1984-1986 — Валерий Кириллов
* 1986-1988 — Александр Царегородцев
* 1988-1994 — Рамил Хәбриев
* 1994-2007 — Камил Зыятдинов
* 2007-2013 — Айрат Фәррахов
* 2013-2018 — Гадел Вафин
* 2018-2023 — Марат Садыйков
* 2023-2024 — Марсель Миңнуллин

# Татарстан Республикасы Сәламәтлек саклау министрлыгы
## Шәхесләр
### Аерым танылган хезмәткәрләре

| башлау | тәмамлау | исем | тасвирлама | туу датасы | үлем датасы |
| 1920 | 1927 | Фатыйх Мөхәммәдьяров | | 1883-12-25 | 1950-01-30 |
| 1995 | | Разин Фатыйхов | табиб-хирург, РКБ баш табибы - министр урынбасары | 1952-09-10 | 2003-12-04 |
| 1938 | | Борис Гинзбург | | 1895-03-28 | 1974-06-03 |
| 1931 1924 | 1934 1926 | Салих Корбангалиев | табиб-хирург, фән докторы, профессор | 1901-11-18 | 2001-05-06 |
| 1954 | 1959 | Михаил Грачёв | | 1916 | 1989-12-08 |
# Шәфранчык

Шәфранчык (чуаш. Шавранчӑк, рус. Шафранчик) — Чуашстанның Әлек районында урнашкан авыл.

# Шәфранчык
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Шәфранчык
## Халык

2010 ел җанисәбен алу буенча биредә 54 кешенең яшәве мәгълүм.
2002 елгы җанисәп буенча авылда күпчелек халыкны чуашлар (100%) алып тора.
# Лениногорск нефть техникумы

Лениногорск нефть техникумы (рус. Лениногорский нефтяной техникум, ингл. Leninogorsk oil engineering school) — Татарстанның Лениногорск шәһәрендә (1951 елдан шәһәр тибындагы бистә, 1955 елдан шәһәр) урнашкан һөнәри белем бирүче уку йорты. Нефть тармагында эшләү өчен белгечләр әзерли. Гамәлгә куючы — ТР мәгариф һәм фән министрлыгы.

# Лениногорск нефть техникумы
## Тарих

1954 елда Лениногорскида Октябрьский шәһәре (БАССР) нефть техникумының (хәзерге С.И. Кувыкин исемендәге Октябрьский нефть көллияте) кичке уку бүлеге ачыла.
1958 елда Октябрьский нефть техникумының кичке уку бүлеге нигезендә Әлмәттә филиалы булган Лениногорск кичке нефть техникумы оеша. Беренче директоры — Петр Никифор улы Усков.
1966 елдан РСФСР нефть сәнәгате министрлыгы карары белән көндезге, кичке, читтән торып уку бүлекләре булган Лениногорск нефть техникумы. Азнакай эшчеләр бистәсендә 2нче, Төмән өлкәсе Лянтор шәһәрендә 3нче филиаллары ачыла.
Ачылганнан бирле уку йорты Татарстан (башлыча «Татнефть» ААҖ), Башкортстан, Көнбатыш Себер, Ерак Көнчыгыш, якын чит илләрнең нефть тармагында эшләү өчен 20 меңнән артык белгеч әзерләп чыгарган.

# Лениногорск нефть техникумы
## Белгечлекләр

2017-2018 уку елына Лениногорск нефть техникумына ТР мәгариф һәм фән мнистрлыгы фәрманы буенча 225 укучы кабул ителә.
* Мәгълүмати системалар
* Электр һәм электромеханик җиһазларны техник файдалану һәм карау
* Сәнәгать җиһазларын монтажлау һәм техник файдалану
* Нефть һәм газ яткылыкларын эшкәртү һәм файдалану
* Нефть һәм газ скважиналарын бораулау
* Газ-нефть үткәргечләрен һәм газ-нефть саклагычларын кору һәм файдалану
* Гамәли геодезия
* Нефть һәм газ яткылыклары геологиясе һәм разведкасы
* Табигый байлык чыганакларын эзләү һәм разведкалауның геофизик ысуллары
* Идарәнең автоматик системалары
* Икътисад һәм бухгалтер исәп-хисабы

# Лениногорск нефть техникумы
## Шәхесләр
### Директорлар

* Михаил Андрей улы Чекмарев
* Борис Федор улы Черкасов
* А.К. Зәкиев
* В.А. Мочкина
* А.И. Запорожченко
* 2010 елдан — Игорь Сергей улы Врублевский

# Лениногорск нефть техникумы
## Шәхесләр
### Укытучылар

    Шулай ук карагыз: Төркем:Лениногорск нефть техникумы укытучылары.

# Лениногорск нефть техникумы
## Шәхесләр
### Тәмамлаучылар

    Шулай ук карагыз: Төркем:Лениногорск нефть техникумын тәмамлаучылар.
# Владимировка (Елхау районы)

Владимировка (рус. Владимировка) — Самар өлкәсенең Елхау районында урнашкан авыл.

# Владимировка (Елхау районы)
## Сәгать поясы

Владимировка (Елхау районы) Самар вакыты (Samara Time Zone, SAMT) сәгать поясында урнашкан. UTC белән аермасы +4:00 сәгать тәшкил итә. Мәскәү вакыты белән аермасы +1 сәгатьне тәшкил итә һәм Россиядә MSK+1 итеп күрсәтелә.

# Владимировка (Елхау районы)
## Халык

2010 елгы җанисәп буенча күпчелекне алып торучы халыклар: руслар (100%).
# Ле-Ербье

Ле-Ербье (фр. Les Herbiers һәм фр. Les Petits-Herbiers) — Франциянең Вандея департаментында урнашкан коммуна.
# Михаил Шляпников

Михаил Шляпников, Михаил Сергей улы Шляпников (рус. Шляпников Михаил Сергеевич) (1923 елның 23 сентябре, ТАССР, Чистай кантоны, Биләр — 2001 елның 30 ноябре, ТР, Алексеевск районы, Биләр) — Бөек Ватан сугышында катнашкан яугир, старшина (1967 елдан отставкадагы кече лейтенант). Дан орденының тулы кавалеры (1944, 1945 (1951), 1945).

# Михаил Шляпников
## Тәрҗемәи хәле

1923 елның 23 сентябрендә АТССР Чистай кантоны Биләр авылында туган. Биләр мәктәбендә 7 сыйныф тәмамлаган. Туган авылында күмәк хуҗалыкта комбайнчы булып эшләгән. 1942 елның гыйнварында Мәскәү өчен сугышта әтисе С.С. Шляпников һәлак була, 1942 елның апреленнән үзе дә Кызыл гаскәрдә, 1942 елның июненнән фронттта. Беренче сугышка Смоленск өлкәсе Карманово район үзәге янында керә. 3нче Белоруссия фронты 11нче гвардия армиясе 26нчы укчы дивизиянең 76нчы укчы гвардия полкында танкка каршы ата торган коралның төзәүчесе һәм 84нче укчы гвардия дивизиясе 186нчы артиллерия гвардия полкының дивизион разведчик-күзәтүчесе булып хезмәт итә. Орша шәһәре, Курск дугасы, Кенигсберг тирәсендәге сугышларда батырлык үрнәге күрсәтә.
1944 елның 28 июнендә Толочин шәһәре (Белоруссия ССР) янында дошман һөҗүмен кире кайтарганда 2 танкны юк иткән өчен 1944 елның 7 июлендә III дәрәҗә Дан ордены белән бүләкләнә. 1945 елның 31 гыйнварында Кенигсберг шәһәре янында дошманның ут нокталарын ачыклап, юкка чыгаруга керткән өлеше өчен 1945 елның 13 мартында III дәрәҗә Дан ордены белән бүләкләнә (1951 елның 20 декабрендә I дәрәҗә Дан ордены белән алыштырыла). 1945 елның 6 апрелендә Пилау порты янында ут ноктасын төгәл ачыклап, юкка чыгаруга керткән өлеше өчен 1945 елның 11 июнендә II дәрәҗә Дан ордены белән бүләкләнә.
Алты тапкыр яралана, сул аяксыз калып, инвалидлык ала.
1946 елда старшина дәрәҗәсендә хәрби хезмәттән азат ителә. 1967 елдан отставкадагы кече лейтенант. Биләрдә куст почта элемтәсе идарәсендә участок башлыгы булып эшли. 2001 елның 30 ноябрендә Биләрдә вафат. Биләр зиратында дәфен ителгән.

# Михаил Шляпников
## Бүләкләре, мактаулы исемнәре

* Дан ордены (07.07.1944, 13.03.1945 (20.12.1951), 11.06.1945)
* I дәрәҗә Ватан сугышы ордены
* Кызыл Йолдыз ордены
* «Батырлык өчен» медале

# Михаил Шляпников
## Хәтер

Биләр мәктәбе диварына истәлек тактасы куелган.
# Көньяк башкорт диалекты

Көньяк башкорт диалекты - башкорт теленең бер диалекты. Көньяк Башкортстанда, Ырынбур өлкәсендә, Самар өлкәсендә таралган.

# Көньяк башкорт диалекты
## Язу

Язуы юк.

# Көньяк башкорт диалекты
## Таралышы

Көньяк башкорт диалекты Көньяк Башкортстанда, Ырынбур өлкәсендә, Самар өлкәсендә, Сарытау өлкәсендә таралган.

# Көньяк башкорт диалекты
## Сөйләшләр

Башкорт теленең көньяк диалектында 5 сөйләш аерып күрсәтелә:
* «дим» (бу сөйләш эчендә — төньяк-көнчыгыш һәм көньяк-көнбатыш ассөйләшләре);
* «караидел;»
* «ык-сакмар» (бу сөйләш эчендә — югары сакмар, ык, түбән сакмар, нөгеш, соран, соран-ыргыз, юрматы һәм юшатыр ассөйләшләре);
* «урта» (бу сөйләш эчендә — җилем, басу, инҗәр һәм кырмыскалы ассөйләшләре);
# Җәйләү

Җәйләү (шив. җәйләвек, йәйләү) — җәй көне яшәү урыны. Татар һәм башка күчмән төрки халыкларда җәйге көтүлек һәм анда үткәргән көннәрне аңлаткан. Соңрак, утрак тормыш сөргән татарларда бу төшенчә сайфиядә (дачада) яшәү вакытын аңлату өчен кулланылган. Антонимы: кышлау.
Иранда "ейлак" (фар. ییلاق) сүзе татарчадагы дача сүзенә туры килә.
# Икенче Вурманкасы

Икенче Вурманкасы (чуаш. Вăрманкас Чурачăк, рус. Вторые Вурманкасы ) — Чуашстанның Чуел районында урнашкан авыл.
Почта индексы — 429914. Гомумрусия административ-территориаль объектлары бүленеше классификаторы коды - 97241880002. Дәүләт идарәсе секторы операцияләре классификациясе коды - 2101600014300. Федераль салым хезмәте инспекциясе коды - 2137.

# Икенче Вурманкасы
## Халык

2010 ел җанисәбен алу буенча биредә 73 кешенең яшәве мәгълүм.
2002 елгы җанисәп буенча күпчелекне алып торучы халык: чуашлар (100,00%).
# Әлекәй

Әлекәй (чуаш. Элеккӗнушкӑнь, рус. Элекейкино) — Чуашстанның Әлек районында урнашкан авыл.

# Әлекәй
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Әлекәй
## Халык

2010 ел җанисәбен алу буенча биредә 78 кешенең яшәве мәгълүм.
2002 елгы җанисәп буенча авылда күпчелек халыкны чуашлар (100%) алып тора.
# Исюткино

Исюткино (таулы чирм. Исуткансола, рус. Исюткино) — Мари Илнең Таулы Мари районында урнашкан авыл.

# Исюткино
## Сәгать поясы

Исюткино Мәскәү вакыты (Moscow Time Zone, MSK) сәгать поясында урнашкан. UTC белән аермасы +3:00 сәгать тәшкил итә.

# Исюткино
## Халык

2010 елгы җанисәп буенча күпчелекне алып торучы халыклар: чирмешләр (100%), .
# Инза (шәһәр)

Инза, Инзә (рус. Инза) — Сембер өлкәсендәге шәһәр, Инза районының административ үзәге.
Халык саны — 18 547 кеше (2010).

# Инза (шәһәр)
## География

Шәһәр Инза елгасыннан, Сембердән 197 километрга көнбатышка таба урнаша.

# Инза (шәһәр)
## Тарих

Инза 1897 елда станция янындагы посёлок буларак нигезләнә.
1905 елда Инзада такта яру заводы ачыла. 1913 елда Инза составына Катово һәм Троицкое авыллары кертеләләр.
1928 елдан — эшчеләр посёлогы, 1946 елдан — шәһәр.

# Инза (шәһәр)
## Халык

| 1931 | 1939 | 1959 | 1970 | 1979 | 1989 | 2002 | 2010 |
| ~4 500 | ~14 200 | 18 612 | 19 060 | 20 320 | 23 509 | 20 288 | 18 547 |

# Инза (шәһәр)
## Икътисад

Шәһәрдә Россияда иң эре диатомит комбинаты урнаша.
* Агач эшкәртү заводы;
* агач комбинаты;
* ит комбинаты;
һ.б.

# Инза (шәһәр)
## Югары уку йортлары

* Сембер Дәүләт университетының филиалы
# Устакасы

Устакасы (чуаш. Астакасси, рус. Устакасы) — Чуашстанның Чабаксар районында урнашкан авыл.

# Устакасы
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Устакасы
## Халык

2010 ел җанисәбен алу буенча биредә 70 кешенең яшәве мәгълүм.
2002 елгы җанисәп буенча авылда күпчелек халыкны чуашлар (86%) алып тора.
# Сарадакасы

Сарадакасы (чуаш. Хурӑн Чӑкӑр, рус. Сарадакасы) — Чуашстанның Чабаксар районында урнашкан авыл.

# Сарадакасы
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Сарадакасы
## Халык

2010 ел җанисәбен алу буенча биредә 70 кешенең яшәве мәгълүм.
2002 елгы җанисәп буенча авылда күпчелек халыкны чуашлар (94%) алып тора.
# Тереклекнең барлыкка килүе

Тереклекнең барлыкка килүе яки абиогенез — тере булмаган табигатьнең тере табигатькә күчү процессы.

# Тереклекнең барлыкка килүе
## Тереклекнең барлыкка килү фаразлары

Төрле вакытларда Җирдә тереклекнең барлыкка килүе буенча төрле фаразлар әйтелә:
* Биохимик эволюция фаразы
* Панспермия фаразы
* Тереклекнең стационар халәте фаразы
* Тереклекнең үз-үзеннән килеп чыгу фаразы
# Ле-Кудре-Макуар

Ле-Кудре-Макуар (фр. Le Coudray-Macouard) — Франциянең Мен һәм Луара департаментында урнашкан коммуна.
# Лашево (Свецкий повяты)

Лашево — Польшаның Куявия-Диңгез буе воеводалыгы Прущ гминаcында урнашкан авыл.

# Лашево (Свецкий повяты)
## Климаты

Климаты уртача, йомшак кыш һәм җылы җәй белән характерлана. Гыйнварның уртача температурасы -1 °C — -5 °C, июльдә +17 °C — +19 °C. Явым-төшем 500-800 мм.
# Кукмара аграр көллияте

Кукмара аграр көллияте, «Кукмара аграр көллияте» дәүләт автоном һөнәри белем учреждениесе (рус. Кукморский аграрный колледж) — Татарстанның Кукмара районы Янил авылында (әүвәлге исемнәре — Новое Село Головино, Яңа Авыл) урнашкан махсус урта белем бирүче уку йорты. Казан дәүләт аграр университетының фәнни-белем бирү кластерына керә. Гамәлгә куючысы (2013 елдан) — Татарстан мәгариф һәм фән министрлыгы.

# Кукмара аграр көллияте
## Тарих

1936 елда Янил авылында 37 күмәк хуҗалыкка хезмәт күрсәтүче машина-трактор станциясе (МТС) оештырыла.
1959 елда Янил МТСы каршында тракторчы-машинист һөнәренә өйрәтүче берьеллык 21нче авыл хуҗалыгын механикалаштыру училищесы (УМСХ-21) ачыла.
1962-1963 елларда УМСХ-10.
1963 елдан 10нчы урта һөнәри-техник укуханә (СПТУ-10).
1978 елдан укуханә өчьеллык уку срогына күчә: урта белемле тракторчы-машинистлар әзерли башлый. Укуханә территориясендә яңа укыту корпусы, студенлар өчен тулай торак төзелә.
2009 елга кадәр 78нче һөнәри лицей (ПЛ-78), 2009 елдан Кукмара аграр көллияте.
2011 елда Кукмара аграр көллияте составына 39 нчы номерлы һөнәри училище кушыла.
2018 елда көллияткә Ресурс үзәге статусы бирелә.

# Кукмара аграр көллияте
## Белгечлекләр

2017-2018 уку елына Кукмара аграр көллиятенә ТР мәгариф һәм фән министрлыгы фәрманы буенча 150 студент кабул ителә.
* Төзелештә шомарту эшләре остасы
* Аш-су остасы, кондитер
* Тегүче
* Газ белән тәэмин итү корылмаларын һәм системаларын монтажлау һәм файдалану
* Автомобиль транспортын техник файдалану һәм ремонтлау
* Авыл хуҗалыгын механикалаштыру

# Кукмара аграр көллияте
## Шәхесләр
### Директорлар

* 1962-1963 — Камал Солтан улы Дәүләтшин
* 1963-1966 — Нур Зиннур улы Мингалимов
* 1966-1967 — Кәрим Нәби улы Нәбиев
* 1967-1968 — Мәсләви Гали улы Галиев
* 1968-1987 — Нургали Булат улы Хисмәтов
* 1987-1998 — Илнур Гыйният улы Хәкимов, ТР атказанган укытучысы
* 1998-2024 — Азат Хәлил улы Гатин.

# Кукмара аграр көллияте
## Шәхесләр
### Укытучылар

    Шулай ук карагыз: Төркем:Кукмара аграр көллияте укытучылары.

# Кукмара аграр көллияте
## Шәхесләр
### Тәмамлаучылар

    Шулай ук карагыз: Төркем:Кукмара аграр көллиятен тәмамлаучылар.
# Поза (Брага)

Поза — Португалиянең Брага округына керә торган фрегезия. Барселуш муниципалитетына карый.

# Поза (Брага)
## Географиясе

Мәйданы — 6,63 км².
# Кудеснеры

Кудеснеры (чуаш. Кӗтеснер, рус. Кудеснеры) — Чуашстанның Ормар районында урнашкан авыл.

# Кудеснеры
## Климат

Авыл уртача континенталь климат зонасында, урман-дала табигый зонасында урнашкан. Гыйнварда уртача температура −13°С; июльдә +19°С. Уртача еллык явым-төшем күләме — 530—570 мм.

# Кудеснеры
## Халык

2010 ел җанисәбен алу буенча биредә 1163 кешенең яшәве мәгълүм.
2002 елгы җанисәп буенча авылда күпчелек халыкны чуашлар (97%) алып тора.
# Ле Ночи (Фрозиноне)

Ле Ночи — Италиянең Лацио төбәге Фрозиноне өязендә урнашкан торак пункт.

# Ле Ночи (Фрозиноне)
## Географиясе

Ле Ночи Апеннин ярымутравының урта өлешендә, Үзәк Апеннин тауларыннан көнбатышка таба урнашкан.

# Ле Ночи (Фрозиноне)
## Климаты

Биредәге җирләргә Урта диңгез климаты хас, җәй чагыштырмача коры һәм кызу, эссе, ә кыш — йомшак.
# Ле-Жуш

Ле-Жуш (фр. Le Juch) — Франциянең Финистер департаментында урнашкан коммуна.
# Кугеръял

Кугеръял (чирм. Куэръял, рус. Кугеръял) — Мари Илнең Яңа Торъял районында урнашкан авыл.

# Кугеръял
## Сәгать поясы

Кугеръял Мәскәү вакыты (Moscow Time Zone, MSK) сәгать поясында урнашкан. UTC белән аермасы +3:00 сәгать тәшкил итә.

# Кугеръял
## Халык

2010 елгы җанисәп буенча күпчелекне алып торучы халыклар: гөрҗиләр (62,5%), чирмешләр (37,5%).
# Мелкойнш

Мелкойнш — Португалиянең Визеу округына керә торган фрегезия. Ламегу муниципалитетына карый.

# Мелкойнш
## Географиясе

Мәйданы — .
# Малпартида

Малпартида — Португалиянең Гуарда округына керә торган фрегезия. Malpartida e Vale de Coelha муниципалитетына карый.

# Малпартида
## Географиясе

Мәйданы — 23,54 км².
# Фәридә Исмәгыйлева

Фәридә Исмәгыйлева, Фәридә Бәгыйс кызы Исмәгыйлева (Фарида Багисовна Исмагилова; 1959 елның 1 гыйнвары, СССР, РСФСР, ТАССР, Азнакай районы, Карамалы) ― педагог, административ хезмәткәр, 2005 елдан Әлмәт татар дәүләт драма театры директоры. Татарстанның атказанган укытучысы (2001), Татарстанның (2013) һәм Россия Федерациясенең (2024) атказанган мәдәният хезмәткәре. Рафаил Төхфәтуллин (2011), Дамир Сираҗиев (2011) исемендәге премияләр лауреаты. РФ Театр эшлеклеләре берлеге (2011) һәм РФ театр менеджерлары гильдиясе әгъзасы (2014). «Ел татары 2024» бәйге-сораштыруында Елның алдынгы татар хатын-кызы номинациясе җиңүчесе.

# Фәридә Исмәгыйлева
## Тәрҗемәи хәле

1959 елның 1 гыйнварында Азнакай районы Карамалы авылында укытучылар гаиләсендә туган. Соңрак гаилә Әлмәт шәһәренә күченгән.
1985 елда Казан дәүләт университетының тарих факультетын, 2001 елда Мәгариф хезмәткәрләренең квалификациясен күтәрү институтын, 2006 елда Стандартлаштыру, метрология һәм сертификация академиясен, Хезмәт һәм социаль мөнәсәбәтләр академиясенең Казан филиалын (2009), Санкт-Петербург театр сәнгате академиясендә квалификация күтәрү курсларын (2010) тәмамлаган.

# Фәридә Исмәгыйлева
## Хезмәт юлы

1976 елдан ― Яңа Нәдер авылы мәдәният йорты сәнгать җитәкчесе.
1977―1979 елларда ― Әлмәт шәһәренең мәдәният һәм ял паркы директоры.
1979―1983 елларда ― Әлмәт Совет сәүдә техникумының профком рәисе.
1983―1985 елларда ― Түбән Мактаманың 1нче мәктәбендә сыйныфтан тыш эшне оештыручы, тарих укытучысы.
1985―1987 елларда ― Түбән Макталаның 2нче урта мәктәбендә тарих укытучысы.
1987―1989 елларда ― Әлмәт шәһәре гороно методисты.
1989―1991 елларда ― Әлмәт шәһәре гороно инспекторы.
1991―2005 елларда ― Әлмәт шәһәрендәге татар гимназиясе директоры урынбасары.
2005 елдан ― «Әлмәт татар дәүләт драма театры» дәүләт автоном мәдәният учреждениесе директоры.
Б. Брехтның «Мещанская свадьба» (2013) һәм «Добрый человек из Сычуани» (2016), Мольерның «Лекарь поневоле», Х. Мюллерның «Медея», О. Жанайдаровның «Магазин» пьесаларын татарчага тәрҗемә иткән.

# Фәридә Исмәгыйлева
## Китабы

* Әлмәт татар дәүләт драма театры (автордаш). К., 2014.

# Фәридә Исмәгыйлева
## Иҗтимагый эшчәнлеге

Аппак авыл җирлеге депутаты (2005―2010).

# Фәридә Исмәгыйлева
## Бүләкләре, мактаулы исемнәре

* 2001 – Татарстанның атказанган укытучысы
* 2005 – «Казанның 1000 еллыгы истәлегенә» медале
* 2010 – ТР мәдәният министрлыгының «Мәдәнияттәге казанышлары өчен» күкрәк билгесе
* 2011 – Рафаил Төхфәтуллин исемендәге премия
* 2011 – Дамир Сираҗиев премиясе Дамир Сираҗиев исемендәге премия
* 2013 – Татарстанның атказанган. мәдәният хезмәткәре
* 2024 – Россия Федерациясенең атказанган мәдәният хезмәткәре – Ватан мәдәнияте һәм сәнгате үсешенә керткән өлеше, күпьеллык нәтиҗәле эшчәнлеге өчен.
* 2024 – «Ел татары» халык сораштыру-бәйгесендә Елның алдынгы татар хатын-кызы номинациясе җиңүчесе.